
Uznesenie Okresný súd Poprad vo veci starostlivosti o mal. deti: A. B., nar. XX.XX.XXXX a C. B., nar. XX.XX.XXXX, obe bytom ako matka, zast. opatrovníkom: Úradom práce, sociálnych vecí a rodiny, so sídlom Hraničná 13, 058 01 Poprad, dieťa rodičov - matky: D. E., nar. XX.XX.XXXX, trvale bytom B. XXXX/XX, XXX XX B., právne zast. F. C. G., advokátka, so sídlom Zdravotnícka 2, 058 01 Poprad, IČO: 52 866 742 a otca: D. C. B., nar. XX.XX.XXXX, trvale bytom G. XX, XXX XX H., v konaní začatom na návrh matky, o úpravu práv a povinností k mal. deťom a o nariadenie neodkladného opatrenia takto rozhodol: Nariaďuje toto neodkladné opatrenie: I. D o č a s n e zveruje mal. A. B., nar. XX.XX.XXXX a mal. C. B., nar. XX.XX.XXXX do osobnej starostlivosti matky, ktorá ich bude zastupovať a spravovať ich majetok a to až do právoplatného skončenia konania o úpravu rodičovských práv a povinností vedenom na tunajšom súde pod sp. zn. 10P/114/2026. II. Otca mal. detí z a v ä z u j e prispievať na výživu mal. A. sumou 150,-eur mesačne a na mal. C. sumou 150,- eur mesačne a to na obe deti vždy do 15. dňa v mesiaci k rukám matky. odôvodnenie: 1. Na tunajší súd podala matka dňa 01.07.2026 návrh na nariadenie neodkladného opatrenia, ktorým žiadala, aby súd do rozhodnutia súdu vo veci samej, ktorý podala spolu s týmto neodkladným opatrením, zveril jej obe mal. deti do osobnej starostlivosti a otca zaviazal výživným mesačne na mal. A. v sume 220,- eur a na mal. C. v sume 180,- eur a to do 15. dňa v mesiaci k rukám matky. Zároveň v návrhu vo veci samej žiadala, aby súd jej zveril po vykonanom dokazovaní obe deti do osobnej starostlivosti s tým, že obaja rodičia ich budú zastupovať a spravovať ich majetok a otec bude prispievať na výživu mal. A. v sume 250,- eur mesačne a na výživu mal. C. v sume 220,- eur a to do 15. dňa v mesiaci k rukám matky. Návrh odôvodnila tým, že s odporcom žili v dlhoročnom partnerskom vzťahu, odporca má ešte jedno dieťa z predchádzajúceho vzťahu. Keďže medzi rodičmi dochádzalo ku konfliktom, ktoré boli zapríčinené tým, že odporca pracuje ako stevard a často je mimo domova 3 – 4 týždne, dlhodobé konflikty vyústili 14.06.2026 do hádky a odporca vyhodil navrhovateľku s deťmi zo spoločnej domácnosti. Od toho času žije navrhovateľka s deťmi v domácnosti svojich rodičov. Starostlivosť o deti doposiaľ zabezpečovala matka, mal. A. doposiaľ navštevovala materskú školu v I. H., ktorá stála 75,- eur matku mesačne a ako aj vyššie náklady na dopravu autom (75 km denne), maloletá od septembra nastupuje do materskej škole v B. ako predškoláčka. Mal. C. je vzhľadom na nízky vek s matkou doma. Mal. A. má problémy s očami, na jedno oko vidí na 90 % a na druhé len na 30 %. Mal. C. je sledovaný na gastrológii. Matka musí dokupovať špeciálne mlieko (30,- eur za krabicu). Matka má výdavky na deti 300,- eur na stravu, na plienky 100,- eur, na drogériu 100,- eur, oblečenie a obuv asi 100,- eur a bežné lieky 100,- eur, na dopravu A. asi 150,- eur mesačne. Matka prispieva rodičom na bývanie 200,- eur mesačne. Matka aktuálne poberá rodičovský príspevok v sume 500,- eur a prídavky na 2 deti v sume 120,- eur. Otec je zamestnaný v spoločnosti J. K. ako stevard s príjmom 1.800 – 2.000,- eur mesačne.
Vychádzajúc z príjmových pomerov otca ako aj ním deklarovanú vôľu plniť výživné v sume 400,- eur na obe deti, ktoré však podľa jeho vyjadrenia dobrovoľne plniť nebude, žiadala neodkladným opatrením upraviť aj vyživovaciu povinnosť otca, keďže tento od 15.06.2026 uhradil matke na obe deti spolu len sumu 200,- eur s tým, že budúci mesiac určí výživné súd. 2. Súd ustanovil podľa § 31 ods. 2 Zákona o rodine uznesením Úrad práce, sociálnych vecí a rodiny Poprad za kolízneho opatrovníka mal. dieťaťa v tomto konaní a na zastupovanie jeho záujmov. 3. Kolízny opatrovník vo podanej správe uviedol, že matka žije s mal. deťmi u svojich rodičov v 3izbovom byte, ktorý je v jej vlastníctve, je poberateľkou rodičovského príspevku 500,- eur a prídavkov na deti 120,- eur. Mal. A. bude od septembra 2026 navštevovať predškolské zariadenie v B., je sledovaná v očnej ambulancii. Mal. C. je v celodennej starostlivosti matky, má alergiu na mlieko. Mal. deti majú v súčasnom mieste bydliska vytvorené vhodné podmienky na ich starostlivosť. Matka si aktívne hľadá možnosti samostatného bývania. 4. Rozhodnutie o neodkladnom opatrení je rozhodnutím dočasnej povahy predpokladajúcim aspoň osvedčenie danosti práva alebo osvedčenie ohrozenia tohto práva, ktoré neprejudikuje práva a povinnosti účastníkov, a preto nemôže nahrádzať konečné rozhodnutie vo veci samej a poskytnúť účastníkom definitívnu ochranu. Dôvodom nariadenia neodkladného opatrenia je skutočnosť, že je potrebné, aby dočasne boli upravené pomery účastníkov alebo ak je obava, že by výkon súdneho rozhodnutia bol ohrozený. Pre potrebu dočasnej úpravy účastníkov sa rozumie stav vzťahov účastníkov, ktorý neznesie odklad. Účelom inštitútu neodkladného opatrenia nie je podrobné dokazovanie v predmetnej veci ale len rozhodnutie o dočasnom zverení do starostlivosti osoby, ak okolnosti prípadu odôvodňujú záver, že túto otázku je potrebné akútne riešiť, najmä z dôvodu ohrozenia výchovy dieťaťa, jeho zdravotnej starostlivosti a podobne. 5. Neodkladné opatrenie v zmysle citovaných zákonných ustanovení má predbežnú povahu a je možné ho nariadiť vtedy, ak nie sú dané podmienky pre konečné rozhodnutie vo veci. Neodkladné opatrenie neprejudikuje práva a záujmy účastníkov, svoje opodstatnenie stráca, akonáhle súd poskytne ohrozeným alebo porušeným právam definitívnu ochranu. Jeho účelom je teda len dočasná úprava pomerov účastníkov konania alebo zabezpečenie výkonu súdneho rozhodnutia. 6. Podľa § 366 Civilného mimosporového poriadku (ďalej len CMP), neodkladným opatrením môže súd nariadiť platiť výživné v nevyhnutnej miere. 7. Podľa § 367 ods. 1 CMP, neodkladným opatrením môže súd nariadiť, aby ten, kto maloletého má pri sebe, maloletého odovzdal do starostlivosti toho, koho označí súd alebo do striedavej osobnej starostlivosti. 8. Podľa § 367 ods. 2 CMP, ak súd neodkladným opatrením nariadi odovzdanie maloletého do starostlivosti zariadenia na výkon rozhodnutia súdu, určí zároveň čas trvania neodkladného opatrenia, a to najdlhšie na šesť mesiacov. 9. Súd preskúmal návrh podaný navrhovateľkou a to matkou mal. detí v spojení so šetrením pomerov zo strany kolízneho opatrovníka v domácnosti matky a starých rodičov, ako aj v nadväznosti na osobný pohovor vykonaný s matkou a zistil, že návrh na neodkladné opatrenie je opodstatnený. Z návrhu matky vyplýva, že táto sa celodenne stará o mal. deti, po hádke a konflikte s otcom mal. detí a po opustení spoločnej domácnosti a zabezpečuje obom deťom všestrannú starostlivosť a otec žije aktuálne mimo spoločnej domácnosti, preto súd mal za to, že je dôvodné neodkladným opatrením zveriť obe mal. deti do osobnej starostlivosti matky v zmysle § 367 ods. 1 CMP, lebo to vyžaduje záujem oboch mal. detí na ich zdravom vývoji a vývine a zabezpečenie riadnej starostlivosti. Vzhľadom na uvedené súd týmto neodkladným opatrením do skončenia konania vo veci samej o úpravu rodičovských práv a povinností zveril mal. deti dočasne do starostlivosti matky a ďalej v zmysle § 366 CMP otca mal. detí zaviazal na platenie výživného podľa doposiaľ osvedčených skutočností vyplývajúcich z obsahu spisu s tým, že otec má nateraz príjem z pracovného pomeru ako stevard, keďže pracuje pre spoločnosť J. K. a podľa uvedenia matky by mal dosahovať príjem v rozpätí od 1.800,- eur do 2.000,- eur mesačne a preto bolo dôvodné zaviazať otca dočasne do skončenia konania vo veci 10P/114/2026 výživným na mal. A. v sume 150,- eur mesačne, keďže matka má preukázateľne vynakladané náklady súvisiace s materskou
školou, cestovaním s dieťaťom ako aj nákladmi na stravovanie, ošatenie a ubytovanie mal. detí s tým, že u maloletej je preukázaný aj zdravotný stav odôvodňujúci zvýšené náklady s výdavkami na očné kvapky a návštevami očnej ambulancie a na mal. C. zaviazal otca výživným dočasne v sume 150,eur vzhľadom na výdavky matky pravidelne sa opakujúce v súvislosti so stravovaním, plienkovaním maloletého aj vyššími výdavkami maloletého s gastro problémami a zakupovaním špeciálneho mlieka v sumách po 30,- eur za jedno balenie, ak matka prekročí preplácaný počet balení. Z uvedených dôvodov súd dočasne týmto neodkladným opatrením zaviazal otca hradiť výživné na obe mal. deti počnúc dňom vydania tohto neodkladného opatrenia a to až do skončenia vo veci samej. Poučenie: Proti tomuto uzneseniu je prípustné odvolanie, ktoré možno podať do 15 dní od doručenia uznesenia prostredníctvom tunajšieho súdu na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia. Toto uznesenie je vykonateľné dňom jeho vyhotovenia.

